Ганҗә Әхмәдиева

Ганҗә Әхмәдиева, Ганҗә Галим кызы Әхмәдиева (1944 елның 16 июле, СССР, РСФСР, ТАССР, Чаллы районы, Актүбә — 2021 елның 17 октябре, РФ, ТР, Түбән Кама) — Социалистик Хезмәт Каһарманы (1980), Түбән Каманың мактаулы гражданины (2021).
 Биографиясе 
Татарстан АССРның Чаллы районы Актүбә  (хәзер Түбән Кама шәһәре эчендә калган) авылында туган.

Хезмәт эшчәнлеген 1955 елда Актүбәдә, малярга укып башлаган. 1955-1961 елларда «Татнефтепромстрой»ның 3 нче СМУда маляр булып эшли. 1961 елда ул әле төзелә генә башлаган Түбән Кама шәһәренә күчеп килә. Башта маляр булып эшли, аннан бригадир итеп билгеләнә. Гәнҗә Галим кызы бик күп объектларда: Техника йорты, Муса Җәлил исемендәге кинотеатр, «Кама» кунакханәсе, «Нефтехим» эстакадасы, Бигеш аэропорты төзелешендә эшләгән. 1992 елга кадәр Г. Әхмәдиева «Түбән Кама Нефтехим»ҖБ буяучылар бригадиры булып эшлиАхмадиева Гаизя Галимовна.

Иҗтимагый эшчәнлек белән шөгыльләнгән - СССР Энергетика һәм электрлаштыру министрлыгының һөнәр берлеге өлкә комитеты әгъзасы һәм Советлар Союзы профсоюзларының бер съездыннан делегат. Хәзерге вакытта ул пенсиядә, Түбән Камада яши.

Әхмәдиеваның әтисе Әхмәтгалим Габдрахман улы да орден иясе: 1936 елда аңа, Татарстан АССРның иң яхшы терлекчесе буларак «Бөтенсоюз старостасы» орденын, шәхсән Михаил Калинин тапшыра.

2021 елның 17 октябрендә Түбән Камада вафат. Шәһәр зиратының мактаулы гражданнары аллеясында җирләнә Түбән Камада Социалистик Хезмәт Герое Ганҗә Әхмәдиева вафат. Татар-информ, 17.10.2021
 Бүләкләре 
 Җиде еллык план нәтиҗәләре буенча (1959-1965 еллар) «Хезмәт батырлыгы өчен» медале белән бүләкләнде
 VIII бишьеллык йомгаклары буенча Хезмәт Кызыл Байрагы ордены белән бүләкләнде
 IX бишьеллык планнарын үтәгән өчен Октябрь революциясе ордены тапшырдылар
 X бишьеллыкта (1975-1980 елларда) эшләгән өчен «Татарстан АССРның атказанган төзүчесе» дигән мактаулы исем бирелде
 1980 елда Г.Г. Әхмәдиева Ленин ордены белән Социалистик Хезмәт Герое исемен ала
 Искәрмәләр 

 Чыганаклар 
 Ахмадиева Ганзя Галимовна 

 Сылтамалар 

 Моны да карагыз 

Төркем:Социалистик Хезмәт Каһарманнары
Төркем:Түбән Каманың мактаулы гражданнары